Motorpsycho: «Black Hole/Blank Canvas»
(Columbia/Sony BMG) 

Med Gebhardt ute av bandet har Bent og Snah tatt Motorpsycho tilbake til (den tidligere) trioens utgangspunkt - til det drøye og kompromissløse. 
Intet annet norsk band kan med like stor overbevisning stemple navnet sitt under etiketten «eklektisk». 
Karrieren inneholder metal like naturlig som pop, country like naturlig som ren støy. 
På dette dobbeltalbumet får du alt, i det hele tatt er «Blank Hole/Blank Canvas» selve essensen av Motorpsycho, slik vi har lært å elske dem gjennom det siste drøye tiåret. 
Ja visst er platen en del minutter for lang, men den er også en et eneste langt, dronende, popstøyende og fantastisk suggererende festskrift og hyllest til sin egen historie. 
Hvilket dette bandet fortjener! 
